THAI เผยไม่มีผู้โดยสารตกค้างเส้นทางญี่ปุ่น พร้อมบริการเที่ยวบิน“กรุงเทพฯ-โตเกียว”ตามปกติ
THAI เผยไม่มีผู้โดยสารตกค้างเส้นทางญี่ปุ่น พร้อมบริการเที่ยวบิน “กรุงเทพฯ-โตเกียว” ตามปกติ หลังสนามบินนาริตะเปิดทำการแล้ว
THAI เผยไม่มีผู้โดยสารตกค้างเส้นทางญี่ปุ่น พร้อมบริการเที่ยวบิน “กรุงเทพฯ-โตเกียว” ตามปกติ หลังสนามบินนาริตะเปิดทำการแล้ว
14 ต.ค. 2562

บริษัท การบินไทย จำกัด (มหาชน) หรือ THAI เปิดเผยว่า สืบเนื่องจากรณีพายุไต้ฝุ่นฮากิบิสพัดเข้าสู่ประเทศญี่ปุ่นทำให้ท่าอากาศยานนาริตะประกาศปิดทำการชั่วคราวเมื่อวันที่  12 ตุลาคม 2562 เวลา 22.22 น. (เวลาท้องถิ่น) ถึงวันที่13 ตุลาคม 2562 เวลาประมาณ 21.00 น. (เวลาท้องถิ่น) ส่งผลให้บริษัทฯต้องเลื่อนเวลาทำการบินของเที่ยวบินระหว่างวันที่12-13 ตุลาคม 2562  รวมจำนวน 8 เที่ยวบิน
ทั้งนี้เมื่อเวลา 04.39 น.(เวลาท้องถิ่น) ของวันที่ 13 ตุลาคม 2562 ท่าอากาศยานนาริตะประกาศเปิดทำการแบบกระทันหันและบริษัทฯได้รับอนุญาตจากท่าอากาศยานนาริตะให้ทำการบินได้ตามตารางการบินปกติบริษัทฯได้รีบดำเนินการจัดเที่ยวบินทันทีเพื่อให้ทันเวลาที่ได้รับอนุญาต (Slot Time) ทำให้มีเวลาแจ้งผู้โดยสารค่อนข้างจำกัดซึ่งผู้โดยสารบางท่านที่ได้สำรองที่นั่งไว้อาจไม่ได้รับทราบข้อมูลและพลาดเที่ยวบินไป–กลับกรุงเทพ–โตเกียว (นาริตะ) ในช่วงเช้าของวันที่ 13 ตุลาคม 2562) ซึ่งบริษัทฯต้องขออภัยในความสะดวกมาณโอกาสนี้
อย่างไรก็ตามบริษัทฯได้ดำเนินการติดต่อผู้โดยสารและจัดให้ผู้โดยสารได้เดินทางในเที่ยวบินถัดไปของวันที่ 14 ตุลาคม 2562 ดังนี้
1. เที่ยวบินทีจี 640 เส้นทางกรุงเทพ– โตเกียว (นาริตะ) ปรับเปลี่ยนเป็นเที่ยวบินที่ทีจี 6409 ออกจากกรุงเทพฯเวลา 00.50 น. ถึงโตเกียว (นาริตะ) เวลา 09.10 น. (เวลาท้องถิ่น)
2. เที่ยวบินทีจี 641 เส้นทางโตเกียว (นาริตะ) – กรุงเทพฯปรับเปลี่ยนเป็นเที่ยวบินที่ทีจี 6419 ออกจากโตเกียว (นาริตะ) เวลา10.20 น. (เวลาท้องถิ่น) ถึงกรุงเทพฯเวลา 14.50 น.
3. เที่ยวบินทีจี 642 เส้นทางกรุงเทพฯ– โตเกียว (นาริตะ) ปรับเปลี่ยนเป็นเที่ยวบินที่ทีจี 6429 ออกจากกรุงเทพฯเวลา 01.50 น. ถึงโตเกียว (นาริตะ) เวลา10.10 น. (เวลาท้องถิ่น)
4.เที่ยวบินทีจี 643 เส้นทางโตเกียว (นาริตะ) – กรุงเทพฯปรับเปลี่ยนเป็นเที่ยวบินที่ทีจี 6439 ออกจากโตเกียว (นาริตะ) เวลา 11.20 น. (เวลาท้องถิ่น)ถึงกรุงเทพฯเวลา 15.50 น.
อีกทั้งบริษัทฯได้เปลี่ยนแบบเครื่องบินในบางเที่ยวบินให้มีขนาดใหญ่ขึ้นรวมทั้ง 4 เที่ยวบินข้างต้นจะสามารถรองรับผู้โดยสารได้จำนวนรวม 1,468 คน
โดยผู้โดยสารที่ถือบัตรโดยสารการบินไทยในเส้นทางไป–กลับกรุงเทพฯ–โตเกียว (นาริตะและฮาเนดะ) กรุงเทพฯ–นาโกยาและกรุงเทพฯ–โอซากาที่ระบุวันเดินทางระหว่างวันที่ 11-13 ตุลาคม 2562 บริษัทฯจะอำนวยความสะดวกโดยยกเว้นค่าธรรมเนียมในการเปลี่ยนแปลงด้านบัตรโดยสารซึ่งสามารถเปลี่ยนแปลงการเดินทางได้ภายในวันที่ 20 ตุลาคม 2562 และเป็นไปภายใต้เงื่อนไขที่กำหนดโดยติดต่อได้ที่สำนักงานขายการบินไทยหรือ THAI Contact Center โทร. 0-2356-1111 หรือตัวแทนจำหน่ายบัตรโดยสารของการบินไทย
ทั้งนี้ขอความกรุณาผู้โดยสารโปรดติดตามความคืบหน้าของเวลาทำการบินที่เว็บไซต์ thaiairways.com 